Document ID: /roh_data/filtered/fineweb-2-filterrobots_roh.jsonl.gz/18450

L’iniziativa cunter abitaziuns secundaras ha era en Val Schons ina gronda influenza sin projects da construcziun auta. Sco differents impressaris remartgan, è la dumonda per bajegiar chasas d’ina ubain da pliras famiglias sa reducida fermamain.
Tuttina restan ils impressaris optimistics. Els observan che las lavurs per renovaziuns vegnan a pli curta vista ed emprovan d’augmentar lur purschidas en auters secturs sco per exempel cun surprender lavurs en il sectur da construcziun bassa.
Concurrenza ord autras valladas
Era Theophil Petrig da l'interpresa «Luzi construcziun SA» a Ziràn vesa ch’i dat be pacas dumondas en la construcziun auta. En general remartga el ch’il volumen da bajegiar saja restà sco ils davos onns.
Midà haja dentant la situaziun da concurrenza. Era impressaris d’autras valladas s’interessian ussa per ils projects da construcziun auta en Val Schons. Quai che haja per consequenza ch’ils pretschs vegnian sut squitsch.